Proiect

**GUVERNUL REPUBLICII MOLDOVA**

**HOTĂRÎRE**

**nr. \_\_\_din\_\_\_\_\_2017**

**Chişinău**

**Pentru modificarea și completarea Hotărîrii Guvernului nr. 1408 din 10.12.2008**

Guvernul, HOTĂRĂȘTE:

Se aprobă modificările și completările operate în Hotărîrea Guvernului nr. 1408 din 10 decembrie 2008 cu privire la aprobarea unor norme sanitar-veterinare, cu ulterioarele modificări şi completări, după cum urmează:

1. Preambulul Hotărîrii Guvernului se expune în redacţie nouă, cu următorul conţinut:

„ În temeiul Legii nr. 221-XVI din 19 octombrie 2007 privind activitatea sanitar-veterinară, Legii nr. 113 din 18 mai 2012 cu privire la stabilirea principiilor şi a cerinţelor generale ale legislaţiei privind siguranţa alimentelor, Legii nr. 50 din 28 martie 2013 cu privire la controalele oficiale pentru verificarea conformităţii cu legislaţia privind hrana pentru animale şi produsele alimentare şi cu normele de sănătate şi de bunăstare a animalelor.

1. În partea dispozitivă a Hotărîrii Guvernului după cuvintele „ … importului a

produselor de origine animală”, se completează cu cuvintele „ , anumitor produse de hrană pentru animale şi alimentare de origine nonanimală”, apoi după text.

3. În anexa nr. 4 la Hotărîrea Guvernului:

1) în denumirea Normei sanitar-veterinare, după cuvintele „ … importului a produselor de origine animală”, se completează cu cuvintele” „ anumitor produse de hrană pentru animale şi alimentare de origine nonanimală”, apoi după text;

2) Punctul 2, la final se completează cu următoarele cuvinte: „ , precum şi ale Regulamentului (CE) nr. 669/2009 al Comisiei din 24 iulie 2009 de punere în aplicare a Regulamentului (CE) nr. 882/2004 al Parlamentului European şi al Consiliului în ceea ce priveşte controalele oficiale consolidate efectuate asupra importurilor de anumite produse de hrană pentru animale şi alimentare de origine nonanimală şi de modificare a Deciziei 2006/504/CE (JO L 194, 25.7.2009, p. 11), cu ulterioarele modificări şi completări;

3) Punctul 2 se completează cu trei alineate noi cu următorul cuprins:

„ Agenţia Naţională pentru Siguranţa Alimentelor întocmeşte, actualizează de 2 ori pe an şi plasează pe pagina sa web oficială Lista produselor de hrană pentru animale şi alimentare de origine nonanimală supuse unor controale oficiale consolidate la punctul de intrare desemnat, aprobată prin ordinul Directorului general al Agenției Naționale pentru Siguranța Alimentelor ,luând în consideraţie:

a) datele obținute din notificările primite prin Sistemul de Alertă Rapid pentru Alimente şi Hrana pentru animale - RASFF;

b) rapoartele şi informaţiile obținute din activităţile Oficiului Alimentar şi Veterinar a DG SANTE;

c) rapoartele şi informaţiile primite din partea altor state;

d) schimbul de informaţii între Comisia Uniunii Europene, statele membre şi Autoritatea Europeană pentru Siguranţa Alimentară.

 Lista produselor de hrană pentru animale şi alimentare de origine nonanimală trebuie să includă următoarele informaţii:

a) denumirea produsului;

b) codul mărfurilor;

c) ţara de origine;

d) riscul pe care îl prezintă produsul;

e) frecvenţa controalelor fizice şi al identităţii (%).

 Controlul oficial consolidat la punctele de intrare desemnate (PID) a produselor de hrană pentru animale şi alimentare de origine nonanimală, fără a modifica lotul pe întreaga perioadă, prevede:

a) controlul documentelor asupra tuturor loturilor, efectuate în termen de 2 zile lucrătoare de la sosirea acestora la PID, cu excepţia cazurilor în care apar împrejurări excepţionale şi care nu pot fi evitate;

b) controlul identităţii şi controlul fizic, inclusiv analize de laborator, cu frecvenţa v la prezentul punct;

c) completarea corectă a părţii relevante din documentul comun de intrare;

d) în cazul în care produsul supus controlului este perisabil, sau caracteristicele ambalajului nu permit colectarea probelor la PID, atunci colectarea lor, întru evitarea deteriorării produsului și a riscurilor grave pentru siguranța alimentară, se efectuează la locul de destinație, în incintele operatorului economic din sectorul hranei pentru animale sau din sectorul alimentar.

e) întocmirea de două ori pe an a raportului care să includă informația cu privire la greutatea netă a lotului, ţara de origine a fiecărui lot, numărul de loturi supuse prelevării de probe pentru analiză, rezultatele controalelor efectuate specificate în prezentul punct.

**Prim-ministru Pavel FILIP**

**Contrasemnează:**

**Ministrul agriculturii, dezvoltării**

**regionale şi mediului Vasile BÎTCA**